1.საპროცედურო ექთნის თანამდებობაზე მიიღება პირი საშუალო სამედიცინო განათლებით, რომელსაც გავლილი აქვს სპეციალური მომზადების კურსები;

1. საპროცედურო ექთანი მიიღება და დაკავებული თანამდებობიდან თავისუფლდება ცენტრის გენერალური დირექტორის მიერ დადგენილი წესის მიხედვით;
2. საპროცედურო ექთანი უშუალოდ ექვემდებარება განყოფილების უფროსს და განყოფილების უფროს ექთანს მისი კომპეტენციის ფარგლებში;
3. საპროცედური ექთანი თანამდებობრივი მოვალეობის შესრულებისას ხელმძღვანელობს საქართველოს შრომის, ჯანმრთელობისა და სოციალური დაცვის სამინისტროს ნორმატიული აქტებით, ცენტრის გენერალური დირექტორის ბრძანებებით და განკარგულებებით, ცენტრის შინაგანაწესით და ამ თანამდებორივი ინსტრუქციით.

**II. საპროცედურო ექთნის მოვალეობები**

1. საპროცედურო ექთანი ასრულებს ექიმის მიერ დანიშნულ პროცედურებს, რომელთა შესრულებაც ნებადართულია საშუალო სამედიცინო პერსონალისათვის;
2. საჭიროების შემთხვევაში ეხმარება ექიმს მანიპულაციების ჩატარებაში;
3. აწარმოებს ვენიდან სისხლის აღებას ბიოქიმიური, სეროლოგიური და სხვა გამოკვლევებისათვის;
4. აწარმოებს პაციენტის ფიზიკალური მონაცემების შეგროვებას და აღრიცხვას შესაბამის ფორმაში;
5. საპროცედურო კაბინეტი მკაცრად იცავს ასეპტიკისა და ანტისეპტიკის წესებს;
6. პოსტინექციური და სხვა გართულებების თავიდან ასაცილებლად მკაცრად იცავს ყველა დადგენილ ინსტრუქციას;
7. დადგენილი წესის შესაბამისად უზრუნველყოფს განყოფილების უფროსი ექთნისაგან ინსტრუმენტების, მოწყობილობების, მედიკამენტების, ერთჯერადი შპრიცების, სტერილური და შესახვევი მასალის დროულად მიღებას და შენახვას;
8. დადგენილი წესით აწარმოებს კაბინეტის აუცილებელ სააღრიცხვო დოკუმენტაციას;
9. უზრუნველყოფს საპროცედურო კაბინეტის სანიტარულ-ჰიგიენურ მოთხოვნებს;
10. ვალდებულია სპეციალურ ჟურნალში გაატაროს მოცემული მედიკამენტები, სპეციალურ კონტროლს დაქვემდებარებული ნივთიერებების ხარჯვა, ანალიზის პასუხები;
11. ასრულებს ექიმის ყველა დანიშნულებას: მედიკამენტების დარიგება, ინექციები, გადასხმები, სხვა და სხვა ანალიზისათვის სისხლის აღება და სხვ.
12. ახორციელებს პაციენტთა დროული გამოკვლევის ორგანიზებას ლაბორატორიებში, დიაგნოსტიკურ კაბინეტებში და კონსულტანტებთან, აგზავნის მასალებს კლინიკური ანალიზისათვის შესაბამის ლაბორატორიებში;
13. ვალდებულია გაიაროს სწავლების კურსები პროფესიული მომზადებისთვის ან/და პროფესიული კვალიფიკაციკაბინის ასამაღლებლად.

**III. საპროცედურო ექთნის უფლებები**

საპროცედურო ექთანს უფლება აქვს:

1. მონაწილეობა მიიღოს თათბირებსა და კრებებზე, სადაც იხილება საკითხი საპროცედურო კაბინეტის მუშაობის შესახებ;
2. მიიღოს აუცილებელი ინფორმაცია თავისი ფუქნციონალური მოვალეობების შესრულებაზე;
3. საპროცედურო კაბინეტში მუშაობისას სტაციონარის პერსონალისაგან მოითხოვოს ასეპტიკისა და ანტისეპტიკის წესების დაცვა;

**IV. პასუხისმგებლობა**

1. პასუხისმგებელია თანამდებობრივი ინსტრუქციით, შინაგანაწესით, შრომითი ხელშეკრულებით გათვალიწინებული მოვალეობების ზუსტ, დროულ და ჯეროვან შესრულებაზე.

hr@mhpa.ge

მისამართი: შპს ,,ფსიქიკური ჯანმრთელობის და ნარკომანიის პრევენციის ცენტრი“

ქ. თბილისი ქავთარაძის ჩიხი №2